Baerge

**Baerge** (Nederlands: **Bergen**) is 'n plattelandsgemeinte in 't noorde vaan Nederlands Limburg. 't Aontal inwoeners ligk tösse de 13.000 en 14.000, verspreid euver versjèllende kerne aon d'n ooskant vaan de Maos. 't Oppervlak is 109,45 km², daovaan is 3,00km2 water. 

## Kerne
De gemeinte umvat de volgende kerne en bijbehurende naobersjappe.
* Ald-Berge (Oud-Bergen)
* Äöje (Aijen)
* De Loj (Wellerlooi)
* Ni-j-Berge (Nieuw-Bergen)
** Baergse Hei (Bergsche Heide)
* Offere (Afferden)
** Blejjenbek (Bleijenbeek)
** Gening
** Hengeland
** Heukelóm (Heukelom)
** 't Rimpelt (Rimpelt/Rimpeld)
* Siêbegewâld (Siebengewald)
** Groeëten Horst (Grote Horst)
** Kleinen Horst (Kleine Horst)
** Koekoek
** De Lakej (Lakei)
** Op d'n Belt (Op de Belt)
** Vri'j (Vrij)
* Wel (Well)
** 't Knikkerdörp (Knikkerdorp)

Baerge is 'n hendeg bos- en heirieke gemeinte. E groet deil vaan 't zuidelek deil vaan de gemeinte, um en tösse Wel en De Wellerloj,weurt ingenómme door 't Nationaal Park de Maasdune.

## Historie
De gemeinte Baerge woort in 1800, oonder Frans bewind, gevörmp oet de aw sjepebenk Baerge en Wel (dèks gewoen *Wel* geneump), Heie en Offere. De nui gemeinte neumde me nao zien hoofplaots Ald-Baerge. Dit dörp hètde vreuger gewoen *Baerge*, tot nao d'n Twiede Wereldoorlog de bebouwing aon de ooskant vaan de groete weeg tot e nui dörp (Ni-j-Baerge) oetgreujde.

De gemeinte is sinds häör vörming gein oonderwerp vaan herindeilinge gewees. Roond 2010 waor 'n fusie mèt Gennep en Mook en Middelar aon de orde, meh die is aofgebloze gewore nao proteste vaan Baerge.

### Historische inwoenertalle
't Groetste deil vaan zien historie is Baerge, 'n typische plattelandsgemeinte, gestiedeg gegreujd. 'nen Oongewoen explosieve greuj heet 't evels zelde gehad.

;Opmerking
* In 1971 is 't aontal inwoeners op ganse vieftalle aofgeroond.

;Rillatief oontwikkeling vaan 1830 tot 1971
(*v*1830=100)

                                                
ImageSize  = width:755 height:330                        
PlotArea   = left:40 right:10 top:10 bottom:20            
TimeAxis   = orientation:horizontal                       
AlignBars  = justify                                       
Colors =                                                
  id:gray1 value:gray(0.9)                           
                                                  
DateFormat = yyyy                                 
Period     = from:1830 till:1971                 
ScaleMajor = unit:year increment:10 start:1830
                                    
PlotData =                          
  bar:600 color:gray1 width:1       
  from:start till:end             
  bar:500 color:gray1              
  from:start till:end            
  bar:400 color:gray1           
  from:start till:end         
  bar:300 color:gray1       
  from:start till:end
  bar:200 color:gray1
  from:start till:end
  bar:100 color:gray1
  from:start till:end
  bar:0 color:gray1                   
                    
LineData =       
  layer:front    
  points:(40,70)(90,73) color:blue  width:1 #1830-40 index 100-105,6
  points:(90,73)(135,75)    color:blue  width:1 #1840-49 index 105,6-110,2
  points:(135,75)(185,77)   color:blue  width:1 #1849-59 index 110,2-115,0 (nao bove aofgerund vaan 114,9...)
  points:(185,77)(235,80)   color:blue  width:1 #1859-69 index 115,0-120,2
  points:(235,80)(285,84)   color:blue  width:1 #1869-79 index 120,2-128,7
  points:(285,84)(335,89)   color:blue  width:1 #1879-89 index 128,7-137,1
  points:(335,89)(385,96)   color:blue  width:1 #1889-99 index 137,1-151,1
  points:(385,96)(435,109)  color:blue  width:1 #1899-1909 index 151,1-178,2
  points:(435,109)(490,138) color:blue  width:1 #1909-20 index 178,2-236,4
  points:(490,138)(540,168) color:blue  width:1 #1920-30 index 236,4-295,7
  points:(540,168)(625,204) color:blue  width:1 #1930-47 index 295,7-367,2
  points:(625,204)(670,242) color:blue  width:1 #1947-56 index 367,2-443,0
  points:(670,242)(690,258) color:blue  width:1 #1956-60 index 443,0-475,6
  points:(690,258)(745,291) color:blue  width:1 #1960-71 index 475,6-541,5
  points:(40,70)(90,73) color:green width:1
  points:(90,73)(135,78) color:green width:1
  points:(135,78)(185,83) color:green width:1
  points:(185,83)(235,85) color:green width:1
  points:(235,85)(285,90) color:green width:1
  points:(285,90)(335,90) color:green width:1
  points:(335,90)(385,89) color:green width:1
  points:(385,89)(435,101) color:green width:1
  points:(435,101)(490,110) color:green width:1
  points:(490,110)(540,116) color:green width:1
  points:(540,116)(625,141) color:green width:1
  points:(625,141)(670,157) color:green width:1
  points:(670,157)(690,168) color:green width:1
  points:(690,168)(745,201) color:green width:1
  


Greun: Gemeinte Baerge
Blauw: Provincie Limbörg

## Waope
D'n Hoege Raod vaan Adel kós Baerge op 22 jannewarie 1907 e waope touw. De besjrieving in 't rezjister is hendeg summier:

:I gedeild a) in goud d'n H. Dionysius, b) in lazuur (*blauw*) 'ne pijl vaan zèlver (*wit*); II. in goud de HH. Cosmas en Damianus.

Versjèllende details blieve hei oonbeneump. Toch weurt 't waope in de praktijk ummer 'tzelfde geteikend, en 'n completer besjrieving is de volgende:

:Doorsnoje: I. gedeild: a. in goud d'n H. Dionysius in natuurleke kleur, gekleid in 'n toog vaan zèlver en 'ne bisjopsmantel en -möts vaan keel (*roed*), de hen bove de kop geluf; b. in lazuur 'ne pijl vaan zèlver; II. rechs (*veur de beziener links*) d'n H. Cosmas in natuurleke kleur, gekleid in 't tuniek vaan zèlver en 'ne mantel vaan keel, mèt 'ne nimbus vaan goud, in de linkerhaand 'ne vijzel vaan 'tzelfde en in de rechterhaand e zweerd vaan zèlver, 't geves vaan goud; links (*veur de beziener rechs*) d'n H. Damianus in natuurleke kleur, gekleid wie d'n H. Cosmas, mèt 'n nimbus vaan goud, in de linkerhand e zweerd vaan zèlver, 't geves vaan goud, in de rechterhand 'n vaas vaan zèlver.

't Waope vereineg de symbole vaan de drei aw hierlekhede daan wel sjepebenk. D'n heilege Dionysius waor petroen vaan Heie, de heilege Cosmas en Damianus waore petroene vaan Offere en de pijl kump oet 't zegel vaan Baerge en Wel.

## Rifferenties


## Externe link

* Website vaan de gemeinte